Verejné obstarávanie nadlimitnej zákazky verejnej súťaže:

**„Sekvenátor na celogenómové sekvenovanie s príslušenstvom“**

Vysvetlenie č. 1:

**Otázka č. 1:**

Čl. VII. Bod 8.7 návrhu kúpnej zmluvy: Bolo by prosím, možné v bode 8.7: Počas plynutia záručnej doby za dodaný tovar je predávajúci povinný prípadné vady tovaru bezplatne odstrániť. Všetky náklady súvisiace s odstránením vád (práca, náhradné diely, dodacie i prepravné náklady) počas záručnej a pozáručnej doby bude znášať predávajúci. Vyňať povinnosť predávajúceho znášať náklady súvisiace s odstránením vád v priebehu pozáručnej doby? Uvedený rozsah nákladov spojených s odstránením vád štandardne výrobca poskytuje v záručnej dobe a nebýva súčasťou pozáručného servisu.

Táto skutočnosť podporuje i bod 8.8 v návrhu kúpnej zmluvy: Pozáručný servis v období tri (3) roky začína plynúť nasledujúc deň po skončení záručnej doby. Predávajúci sa zaväzuje vykonať pozáručný servis v rozsahu servisnej prehliadky predmetu zmluvy minimálne 1-krát ročne počas trvania pozáručného servisu, pričom súčasťou prehliadky je určenie vád predmetu zmluvy.

Avšak neznáša náklady spojené s ich odstránením. Údržbu a opravy realizuje na základe objednávky kupujúceho ako je uvedené v bode 8.2:Predávajúci je počas záručnej a pozáručnej doby povinný poskytovať servisné služby predmetu zmluvy, a to údržbu a opravy na základe objednávky kupujúceho.

**Odpoveď:**

Verejný obstarávateľ akceptuje predložený návrh a z kúpnej zmluvy vypúšťa ustanovenie týkajúcej sa pozáručného servisu. Upravenú kúpnu zmluvu prikladáme v prílohe.

**Otázka č. 2:**

Čl. VII. Bod 8.11 návrhu kúpnej zmluvy: Predávajúci sa zaväzuje začať s odstraňovaním vád tovaru bezodkladne a vady odstrániť v čo najkratšom možnom čase. Termín odstránenia vád dohodnú zmluvné strany písomnou formou, inak platí povinnosť predávajúceho odstrániť vady do päť (5) pracovných dní od doručenia reklamácie.

Bude verejný obstarávateľ akceptovať naše návrhy na zmenu bodu 8.11? Odôvodnenie: Pokiaľ ja na uplatnenie reklamácie potrebné zadováženie náhradného dielu od výrobcu, je potrebné zahrnúť do lehoty aj dobu dodania náhradného dielu stanovenú výrobcom. Tento proces nie je možné nijako urýchliť. Rovnako dobu dodania náhradného tovaru (objednávaného od výrobcu) nie je možné nijako urýchliť.

Prosíme preto o preformulovanie v zmysle: Predávajúci sa zaväzuje začať s odstraňovaním vád tovaru bezodkladne a vady odstrániť v čo najkratšom možnom čase. Termín odstránenie vád dohodnú zmluvné strany písomnou formou, inak platí povinnosť predávajúceho odstrániť vady do päť (5) pracovných dní od doručenie reklamácie, v prípade, že nie je potrebné použitie náhradného dielu. Ak odstránenie vady vyžaduje použije náhradného dielu je predávajúci povinný túto vadu odstrániť do 45 dní od doručenia reklamácie.

**Odpoveď:**

Verejný obstarávateľ akceptuje predložený návrh a upravuje podmienky na odstránenie vád tovaru.

Upravenú kúpnu zmluvu prikladáme v prílohe

**Otázka číslo 3:**

Čl. VII. Bod 8.9 v návrhu zmluvy: Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov.

Bolo by prosím možné doplniť, že postup pri reklamácii predmetu zmluvy sa v záručnej doby, tj. možná úprava bodu nasledovne: Postup pri reklamácii premetu zmluvy v rámci záručnej doby sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných predpisov.

**Odpoveď:**

Verejný obstarávateľ akceptuje navrhované znenie bodu 8.9 návrhu zmluvy. Upravenú kúpnu zmluvu prikladáme v prílohe.

v Bratislave, dňa 08.07.2021

Prílohy:

Príloha č. 2 Kúpna zmluva\_ po vysvetlení